[{"text_idx": "#000000", "text": "Dilynwch aelod newydd o\u2019n ti\u0302m ar ei thaith 10k!"}, {"text_idx": "#000002", "text": "Mae llai na 50 niwrnod i fynd nes cynnal ras 10k Bae Abertawe Admiral 2017! Yn Joio Bae Abertawe rydym yn dwlu ar stori bersonol dda, felly ar y cyd a\u0302\u2019n Clwb Abertawe Actif 10k, rydym wedi gofyn i aelod mwyaf newydd ein ti\u0302m flogio ei phrofiad wrth iddi hyfforddi ar gyfer ein 10k Bae Abertawe Admiral ar 24 Medi."}, {"text_idx": "#000004", "text": "Yn ystod moment wallgof ar o\u0302l fy ngwyliau, rwyf wedi penderfynu gwisgo fy nillad rhedeg, a chofrestru ar gyfer y ras ym Mae Abertawe eleni."}, {"text_idx": "#000005", "text": "Wrth gwrs, nid wyf yn rhedeg yn broffesiynol, ond nid dyma fy ras 10k gyntaf... Iawn, rwyf wedi rhedeg UN ras 10k o\u2019r blaen, ond mae un yn well na dim! Gan fod llwybr 10k Bae Abertawe Admiral yn wastad, yn gyflym ac yn ddelfrydol, rwy\u2019n bwriadu curo fy amser gorau, sef 56:00."}, {"text_idx": "#000010", "text": "Gan fy mod wedi rhoi cipolwg i chi ohonof, credaf ei bod hi\u2019n amser rhoi wyneb i\u2019r enw. Dyma lun ohonof ar o\u0302l i fi orffen fy ras 10k ym mis Gorffennaf \u2013 yn flinedig iawn, yn chwyslyd iawn ac wedi llosgi yn yr haul."}, {"text_idx": "#000012", "text": "Mae nosweithiau\u2019r haf yn amser perffaith i hyfforddi (os bydd yr haul yn tywynnu) ac felly\u2019r wythnos nesaf rwy\u2019n bwriadu mynd i ddosbarth ymarfer corff, rhedeg 5k, cael sesiwn pwysau a rhedeg 7k (efallai 8k os gallaf) ar hyd y prom."}, {"text_idx": "#000013", "text": "Gwiriwch yma bob wythnos i gael y diweddaraf ar fy hyfforddi, hyd at y diwrnod mawr ddydd Sul 24 Medi! Os hoffech gymryd rhan yn yr her gyda fi, cofrestrwch yma erbyn dydd Iau 31 Awst."}, {"text_idx": "#000014", "text": "Mae hefyd gennym rasys iau 1k, 3k a 5k felly mae\u2019r teulu cyfan yn gallu dod i sicrhau eich bod yn cael diwrnod gwych (sylwer: bod rasys iau ar gael i bobl dan 16 oed yn unig ac nid oedolion \u2013 ymddiriedwch ynof rwyf wedi gwirio) Cofrestrwch ar-lein yma erbyn dydd Sadwrn 9 Medi."}, {"text_idx": "#000015", "text": "Croeswch eich bysedd ar gyfer fy wythnos gyntaf!"}]